แรงขายหุ้นใหญ่ฉุด SET พลิกปิดลบ 13 จุด พรุ่งนี้เสี่ยงรูดต่อ หวั่นหลุดแนวรับ 1,600 จุด
แรงขายหุ้นใหญ่ฉุด SET พลิกปิดลบ 13 จุด พรุ่งนี้เสี่ยงรูดต่อ หวั่นหลุดแนวรับ 1,600 จุด โดยดัชนีปิดตลาดวันนี้ ที่ระดับ 1,604.40 จุด ลบ 12.93 จุด หรือ 0.80% มูลค่าการซื้อขาย 3.52 หมื่นล้านบาท 
22 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,604.40 จุด ลบ 12.93 จุด หรือ 0.80% มูลค่าการซื้อขาย 3.52 หมื่นล้านบาท
10 หุ้นกดดัชนีวันนี้

โดย นายธีรวุฒิ กานต์นิภากุล ผู้อำนวยการอาวุโสฝ่าย Equity Derivative บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยวันนี้ปรับตัวลง มองว่านักลงทุนยังมีความไม่มั่นใจในทิศทางของตลาดฯ ทำให้เกิดแรงขายทำกำไรออกมาหลังจากที่ได้เกิดเทคนิคเคิลรีบาวด์แล้วไม่ผ่าน 1,620 จุด และนักลงทุนต่างชาติก็ยังคงขายออกมาอย่างต่อเนื่อง
ทั้งนี้ จะเห็นได้ว่าวอลุ่มเทรดของตลาดโดยรวมไม่มาก และนักลงทุนระยะยาวก็ไม่ได้กลับเข้ามาซื้อมาก ดังนั้นการเทรดหุ้นช่วงนี้เป็นลักษณะของการเทรดดิ้งช่วงสั้น
ด้านตลาดหุ้นในภูมิภาคเอเชียเคลื่อนไหวทั้งในแดนบวก-ลบ โดยให้ติดตามการประชุม G20 ซึ่งนอกรอบให้จับตาการเจรจาการค้าระหว่างสหรัฐฯ และจีนในช่วงปลายเดือนนี้  นอกจากนี้ให้ติดตามตัวเลขการจ้างงาน และตัวเลขเงินเฟ้อ ของสหรัฐฯ เนื่องจากจะมีผลต่อทิศทางอัตราดอกเบี้ย
แนวโน้มการลงทุนในวันพรุ่งนี้ (23 พ.ย.) นายธีรวุฒิ กล่าวว่า ตลาดฯคงจะแกว่งซึมลง ซึ่งถ้าไม่หลุดแนว 1,600 จุด ก็จะซึม แต่ถ้าหลุดก็จะเกิดแรงขายตามมา พร้อมให้แนวรับ 1,600-1,585 จุด ส่วนแนวต้าน 1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY มูลค่าการซื้อขาย 2,838.15 ล้านบาท ปิดที่ 8.30 บาท ลดลง 1.40 บาท
AOT มูลค่าการซื้อขาย 2,740.03 ล้านบาท ปิดที่ 61.50 บาท ลดลง 1.50 บาท
KBANK มูลค่าการซื้อขาย 1,548.68 ล้านบาท ปิดที่ 190.50 บาท ลดลง 3 บาท
PTT มูลค่าการซื้อขาย 1,276.22 ล้านบาท ปิดที่ 48 ลดลง 0.25 บาท
PTTEP มูลค่าการซื้อขาย 1,227.59 ล้านบาท ปิดที่ 128 บาท ลดลง 2.50 บาท
 
ตลาดหุ้นเอเชีย
